«Սիրիայում բնակվող հայերի անվտանգության խնդիրը մեր օրակարգի կարևորագույն հարցերից մեկն է»` ասել է ԱԳ նախարար Զոհրաբ Մնացականյանը՝ անդրադառնալով վարչապետ Նիկոլ Փաշինյանի Մոսկվա այցից հետո հայտարարությանը, թե Հայաստանը առաջիկայում Սիրիայում մարդասիրական առաքելություն կիրականացնի։ «Այդ տրամաբանությամբ է, որ մենք գործում ենք և աշխատում ենք նաև մեր գործընկերների հետ: Գիտեք, որ այս հարցում նախկինում ևս Ռուսաստանի Դաշնությունը օգտակար է եղել, որպեսզի մենք կարողանանք ֆիզիկապես հասցնել հումանիտար օգնությունը այնտեղ: Այս դեպքում ևս մենք աշխատելու ենք միասին, որ կարողանանք տեղում մեր ներդրումը ունենալ խիստ անվտանգության հումանիտար կոնտեքստում», - ասաց Մնացականյանը: